16.11.2007. S Mami u de Papi si mit packte Täsche i Spital gange. Dert isch s Mami gründlich untersuecht worde. Lut em einte Arzt isch es mit em Fruchtwasser chli besser... Er het gmeint, mi chön guet no e Tag warte, mit ileite. Das het  aber mini Öutere nid devo abgaute, druf z bestoh, dass d Geburt igleitet wird! Si hei sich z fescht Sorge um mi gmacht. Auso hei ou d Ärzt igwilliget. S Mami het de es Zäpfli becho, wo aber no nüt bewürkt het. D Nacht hets müesse im Spital verbringe, damit si ihm de am Morge grad s nöchste Zäpfli hei chönne gäh. Das isch öppe zwüsche achti u nüni gsi. Zur Kontrolle isch es immer wieder as CTG ghänkt worde. S zwöite Zäpfli het de rächt schnäu gwürkt. Am viertu vor öufi isch es los gange!    Do ändet  jetz d Gschicht vor Schwangerschaft. Witer geits de ir Rubrik Geburt.